Борис Младенов-Young
Оглеждам се с нарастваща тревога…

chitanka.info

Оглеждам се с нарастваща тревога

във огледалото на мойта стая

и все по-трудно и по-мъчно мога

в лика отсрещен да се разпозная.

Позная ли се, след това проблема

е, че в лицето с бръчки остаряло

не мога себе си да възприема,

отблъсква ме и грозното ми тяло.

В научен труд животът ми премина,

свидетел съм на чудеса космични

и днешната модерна медицина

достигна постижения епични,

но без прогрес в една от всички сфери —

тя лек за старост само не намери!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.